تولو زبان

تولو رسم خط کا نمونہ
تولو (Tulu) ( یا ، تولو باسے) ایک دراویڈی زبان ہے جس کے بولنے والوں کی تعداد 20 لاکھ سے کم ہے۔ تولو بولنے والے لوگوں کو تولوا کہلاتے ہیں۔ زیادہ تر تولو بولنے والے جنوب مغربی کرناٹک اور شمالی کیرالا کے سرحدی علاقوں میں رہتے ہیں۔ ان علاقوں کو اکثر تولوناڈو کے نام سے جانا جاتا ہے۔

تاریخ 
تولو زبان میں لکھے گئے پتھروں پر کندہ جو کتبے پائے گئے وہ سب 15-16 ویں صدی کے ہیں۔ چند ماہرین لسانیات کے مطابق تولو 2000 سال قبل ہی پروٹو دراوڑی زبان کی صورت میں آزادانہ طور پر پلی بڑھی زبان ہے۔ سن 200ء کے تمل سنگھ شاعر کی شاعری میں تولو ناڈو کی رقاصاؤں کے بارے میں ذکر ملتا ہے۔

اہلِ زبان 
تولو زبان بولنے والی قوم کو تولوا کہا جاتا ہے۔ ریاست کرناٹک کے جنوبی اضلاع اوڈوپی، جنوبی کنڑا میں تولو بولنے والے بڑے پیمانے پر آباد ہیں۔ اس کے علاوہ کیرلا کے کاسرگوڈ ضلع کے جنوبی علاقے میں بھی تولو کے اہلِ زبان آباد ہیں۔ 2001ء کے مردم شماری کے مطابق اس کے بولنے والوں کی تعداد 1.7 ملین ہے۔

جغرافیائی حدود 

ملیالم زبان کے تاریخی ادب کیرلول پتی اور تمل زبان کے سنگم ادب میں جو معلومات فراہم دی ہیں ان کے مطابق تولوناڈو کیرلا کے کاسرگوڈ ضلع کے دریائے چندراگیری سے لیکر شمال میں کرناٹک کے شمالی کنڑا ضلع کے گوکرنا تک پھیلا ہوا علاقہ ہے۔ یہاں آلوپا یا آلوا کھیڈا حکمرانوں کی سلطنت رہی ہے۔
منگلاپورم، اوڈوپی، کاسرگوڈ اور پوتور وغیرہ شہر تولو زبان و ادب کے مرکز رہے ہیں۔

حوالہ جات 
ٰٰ

بیرونی روابط 
 کرناٹک حکومت کی تولو اکادمی کا سرکاری ویب سائٹ
 آن لائن تولو لغت
 www.tuluver.com
 تولو زبان: اس کی رسمِ خط اور بولیاں www.boloji.com
 عام کنڑا، تولو اور کونکنی فقرے www.mangalore.com
 تولو ادب

امتزاجی زبانیں
اڈوپی
بھارت کی زبانیں
تولو ناڈو
دراوڑی زبانیں
ضلع دکشن کنڑ
کیرلا میں بولی جانے والی زبانیں
مضامین جن میں کنڑا زبان کا متن شامل ہے
مضامین جن میں ملیالم زبان کا متن شامل ہے
ویکی ڈیٹا سے مطابقت رکھنے والی مختصر تفصیل